Diari Oficial de la Generalitat Valenciana


Sumari del DOGV 5417, del 29-12-2006 (2006/14393)

Notificació a la mare biològica de la interlocutòria dictada en les actuacions de l'assumpte civil número 418/2006.
-------------------------------------------------------------------------------------------------------------------

### Dades del document

Número de DOGV
:   5417

Data del DOGV
:   29-12-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/14457


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació a la mare biològica de la interlocutòria dictada en les actuacions de l'assumpte civil número 418/2006. [2006/Q14072]  
Procediment: assumpte civil 418/2006  
Eva María Murciano Vicente, secretària del Jutjat de Primera Instància número 7 de Castelló de la Plana.  
En el juí a què es fa referència s'ha dictat la resolució el text de la qual, literalment, diu així:  
«Interlocutòria número 598/2006  
Castelló de la Plana, 9 de maig de 2006  
Antecedents de fet  
1. En data 31 de març de 2006, Lidón Calvo Forner, lletrada habilitada de la Generalitat valenciana, en representació de l'entitat pública a la qual es referixen els articles 172, 173 i 176.2 del Codi Civil, d'acord amb la Llei Orgànica 1/1996, de 15 de gener, de Protecció al Menor, i la disposició addicional primera de la Llei 21/1987, d'11 de novembre, va presentar una sol·licitud de proposta prèvia d'adopció de la menor d'edat Valeria Urbano García.  
2. Admesa a tràmit la sol·licitud, es va registrar amb el número 418/2006, i en van prestar el consentiment els adoptants, sense necessitat de demanar novament l'assentiment de la mare biològica, pel fet d'haver-lo prestat dins dels sis mesos immediatament anteriors a la interposició de la demanda (article 1.830 de la antiga LEC), sense que es conegués la filiació paterna.  
3. El Ministeri Fiscal va informar en el sentit de no oposar-se a l'adopció de la menor d'edat, segons l'informe de data 3 de maig de 2006.  
Fonaments jurídics  
Únic. L'article 175 del Codi Civil exigix per a l'adopció que l'adoptant siga major de 25 anys i que tinga, almenys, 14 anys més que l'adoptand, i requirix que este siga menor d'edat no emancipat. L'article 176 determina que per a iniciar l'expedient d'adopció és necessària la proposta prèvia de l'entitat pública a favor de l'adoptant o adoptants que esta entitat haja declarat idonis per a l'exercici de la pàtria potestat. El Codi Civil en l'article 177 manifesta que: .haurà de consentir l'adopció, en presència del jutge, l'adoptant o adoptants, i disposa així mateix que hauran d'assentir a l'adopció en la forma establida en la Llei d'Enjudiciament Civil: 2. Els pares de l'adoptand que no es trobe emancipat, tret que estigueren privats de la pàtria potestat per sentència ferma o incursos en causa legal per a esta privació.. D'acord amb l'article 1.830 de l'antiga LEC, no serà necessari demanar novament el assentiment dels pares si l'han prestat dins dels sis mesos immediatament anteriors a la interposició de la demanda. L'article 1.825 de la Llei d'Enjudiciament Civil de 1881, vigent d'acord amb el que disposa la disposició derogatòria única de la Llei d'Enjudiciament Civil de 7 de gener de 2000, establix que totes estes actuacions es practicaran amb la intervenció del Ministeri Fiscal, que haurà d'emetre el corresponent informe. L'article 108 del Codi Civil determina que .filiació matrimonial i la no matrimonial, així com l'adoptiva, produixen els mateixos efectes, d'acord amb les disposicions d'este codi.; i l'article 109 del mateix cos legal disposa que, .la filiació determina els cognoms d'acord amb el que disposa la llei..  
En este cas concorren tots els requisits exposats anteriorment, ja que tal com es desprén de les partides de naixement aportades, tant els adoptants com l'adoptanda tenen les edats requerides per la llei. S'han observat també els tràmits exigits, i els adoptants han consentit l'adopció mitjançant compareixences de data 27 d'abril de 2006, sense necessitat de demanar l'assentiment de la mare biològica, Gloria Amparo Urbano García, atés que ja el va prestar davant l'entitat pública l'1 de març de 2006, dins dels sis mesos immediatament anteriors a la presentació de la demanda. El Ministeri Fiscal va informar favorablement pel que fa a la procedència de l'adopció tal com consta documentat en la causa. Per tot això s'ha de constituir l'adopció en els termes demanats, amb les conseqüències inherents a esta constitució, servant la necessària reserva sobre la identitat dels adoptants, a fi d'evitar que la família d'origen siga sabedora de la identitat dels nous pares adoptius.  
Part dispositiva: atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana.  
Acorde: l'adopció de la menor d'edat Valeria Urbano García (nascuda en Vila-real, Castelló, en data 29 de gener de 2006 i inscrita al Registre Civil d'esta població, en la secció I, al tom 234, pàgina 211) a favor del matrimoni proposat pel Consell d'Adopció de Menors (expedient número 3/2001), tot això en interés d'esta menor.  
Determineu els cognoms de la menor en la forma establida legalment.  
Una vegada ferma esta resolució, notifiqueu-la mitjançant un exhort a l'encarregat del Registre Civil de Vila-real (Castelló), a fi que procedisca a la inscripció de l'adopció al marge de la inscripció de naixement de l'adoptada, després d'això s'arxivarà este expedient.  
Notifiqueu esta resolució al promotor de l'expedient, a la mare biològica i al Ministeri Fiscal, i feu-los saber que contra esta resolució s'hi pot interposar un recurs d'apel·lació en el termini de cinc dies.  
Uniu esta resolució al llibre d'actuacions definitives d'este jutjat, i deixeu un testimoniatge en actuacions.  
Esta és la meua interlocutòria, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de data 20 de novembre de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis d'este jutjat i en el Diari Oficial de la Generalitat, per a portar a efecte la diligència de notificació de la interlocutòria de data 9 de maig de 2006 a la mare biològica.  
Castelló de la Plana, 20 de novembre de 2006.. La secretària judicial: Eva María Murciano Vicente.